PATVIRTINTA

Klaipėdos „Vėtrungės“ gimnazijos

direktoriaus 2021 m. liepos 1 d.

įsakymu Nr. V-79

# KLAIPĖDOS „VĖTRUNGĖS“ GIMNAZIJOS GABIŲ, TALENTINGŲ AR LABAI GERAI BESIMOKANČIŲ MOKINIŲ UGDYMO TVARKOS APRAŠAS

**I SKYRIUS**

**BENDROSIOS NUOSTATOS**

1. Klaipėdos „Vėtrungės“ gimnazijos (toliau – Gimnazija) gabių, talentingų ar labai gerai besimokančių mokinių ugdymo tvarkos aprašo (toliau – Aprašas) paskirtis – numatyti bendras gabių, talentingų ar labai gerai besimokančių mokinių atpažinimo ir ugdymo kryptis, plėtoti šių mokinių gebėjimus ir polinkius, sudaryti socialines ir edukacines ugdymo(si)sąlygas.
2. Aprašas parengtas vadovaujantis ,,Gabių vaikų ir jaunimo ugdymo programa“, patvirtinta Lietuvos Respublikos švietimo ir mokslo ministro 2009 m. sausio 19 d. įsakymu Nr. ISAK-105, ,,Gabių ir talentingų vaikų paieškos, atpažinimo sistemos sukūrimo ir mokyklų šiems vaikams prieinamumo didinimo 2014–2016 metų veiksmų planu“, patvirtintu Lietuvos Respublikos švietimo ir mokslo ministro 2014 m. sausio 27 d. įsakymu Nr.V-38.
3. Aprašas apibrėžia gabių, talentingų ar labai gerai besimokančių mokinių sąvoką, bendruosius gabių mokinių požymius, ugdymo tikslus ir uždavinius bei reglamentuoja šių mokinių atpažinimo, ugdymo ir skatinimo organizavimą.
4. Tvarkos apraše vartojamos gabaus ir talentingo mokinio sąvokos suprantamos taip, kaip jas apibrėžia ,,Gabių vaikų ir jaunimo ugdymo programa“, patvirtinta Lietuvos Respublikos švietimo ir mokslo ministro 2009 m. sausio 19 d. įsakymu Nr. ISAK-105.
   1. **Gabūs mokiniai** – tai mokiniai, galintys efektyviai įgyti žinių ir mokėjimų, juos pritaikyti naujoms problemoms spręsti, sparčiai mokytis iš patirties. Jų intelektinių gebėjimų lygis yra labai aukštas. Turėdami šiuos intelektinius gebėjimus gabūs mokiniai lenkia arba pajėgūs pralenkti panašios patirties ir aplinkos bendraamžius savo vienos ar kelių mokslo sričių akademiniais pasiekimais. Šiems mokiniams būdingas aukštas kūrybiškumo lygis.
   2. **Talentingi mokinai** – tai mokiniai, turintys ypatingų gebėjimų, kurie pasireiškia vienos ar kelių mokslo, meno ar sporto sričių pasiekimais;
   3. **Labai gerai besimokantys mokiniai** – tai mokiniai, kurių mokomųjų dalykų pusmečių vidurkis yra devyni balai ir daugiau.

**II SKYRIUS**

**TIKSLAS IR UŽDAVINIAI**

1. Gabių, talentingų ar labai gerai besimokančių mokinių ugdymo tikslas – sukurti palankias sąlygas šiems mokiniams plėtoti savo prigimtinius gebėjimus ir galias.
2. Tikslui pasiekti keliami uždaviniai:
   1. atpažinti gabius ir talentingus mokinius;
   2. plėtoti gabių ir talentingų mokinių ugdymo formas ir metodus bei numatyti papildomas priemones gabumų tobulinimui;
   3. pritaikyti ugdymo turinį ir aplinką šių mokinių poreikiams;
   4. taikyti gabių, talentingų ar labai gerai besimokančių mokinių skatinimo priemones.

**III SKYRIUS**

**GABIŲ, TALENTINGŲ AR LABAI GERAI BESIMOKANČIŲ** **MOKINIŲ ATPAŽINIMAS**

1. Gabumai, talentas ar labai geras mokymasis gali pasireikšti vienoje ar keliose gebėjimų srityse: bendrojo intelekto, atskiroje mokslo (toliau – akademinėje) srityje, socialinėje, meninėje ir sportinėje veikloje.
2. Gabių ir talentingų mokinių požymiai:
   1. pasižymi smalsumu, aktyviai domisi jį supančiu pasauliu, užduoda daug klausimų;
   2. išmoksta ir įsimena informaciją lengvai ir greitai;
   3. turi daug žinių įvairiomis temomis;
   4. pagrindinių dalykų mokosi geriau ir greičiau nei dauguma bendraamžių;
   5. sutelktai domisi kai kuriomis mokslo sritimis;
   6. geba ilgesniam laikui susikoncentruoti į tam tikrą veiklą;
   7. sparčiai mokosi iš patirties;
   8. kelia naujas idėjas ir kūrybiškai sprendžia problemas;
   9. pastabus, lengvai ir greitai atranda ryšius, rodos, tarp visai nesusijusių dalykų;
   10. žodynas platesnis ir turtingesnis nei bendraamžių;
   11. turi stiprų loginį mąstymą ir moka argumentuotai pagrįsti savo nuomonę;
   12. kelia didesnius reikalavimus sau ir kitiems;
   13. turi gerą ir savitą humoro jausmą;
   14. labiau mėgsta dirbti vienas nei grupėje;
   15. bendraamžiams kartais gali atrodyti keistas;
   16. daugiau bendrauja su vyresniais vaikais ar suaugusiais nei su savo bendraamžiais.
3. Gabių ir talentingų mokinių atpažinimui dažniausiai naudojami metodai:
   1. dėstančių mokytojų, klasės vadovų nuomonė;
   2. mokinio pasiekimų ir veiklos stebėsena bei rezultatų analizė;
   3. tėvų (globėjų, rūpintojų) nuomonė;
   4. bendraklasių nuomonė.
4. Dalykų mokytojai taiko gabių, talentingų ar labai gerai besimokančių mokinių atpažinimo kriterijus: geri mokymosi rezultatai (aukštesni nei vidutiniai) ir pasiekimai mokomųjų dalykų olimpiadose, konkursuose, kituose tiksliniuose renginiuose ir kt. Gabių, talentingų ar labai gerai besimokančių mokinių pirminis atpažinimas organizuojamas I klasėje.
5. Gabių, talentingų ar labai gerai besimokančių mokinių stebėsena vyksta nuolat ugdymo procese. Dalykų mokytojai, klasės vadovai stebi ir analizuoja mokinių veiklą (akademinę, socialinę, sporto ar meno), jos rezultatus ir įvertinę rezultatus rekomenduoja mokiniams įvairias, jų gebėjimus ir poreikius atitinkančias veiklas.
6. Gimnazijos psichologas teikia pagalbą ir rekomendacijas dalykų mokytojams, klasių vadovams atpažįstant ir ugdant mokinius.
7. Akademinėje srityje gabiais laikomi tie mokiniai, kurie rodo arba turi potencialą rodyti išskirtinius bendruosius ir specialiuosius akademinės srities gebėjimus.
8. Menui ir sportui gabių bei talentingų vaikų atpažinimą, jų meninių ir sportinių gebėjimų atskleidimą atlieka neformaliojo švietimo meninio arba sporto ugdymo programas vykdančios mokyklos pagal įvairias gabių vaikų paieškos sistemas ir meninių, sportinių gebėjimų atskleidimo metodikas.
9. Socialinėje srityje gabūs mokiniai pasižymi gerais bendravimo ir lyderystės įgūdžiais. Šie mokiniai išsiskiria gebėjimu vadovauti, greitai ir gerai orientuotis situacijoje, organizuoti ir planuoti veiklą.

# IV SKYRIUS

# REKOMENDACIJOS GABIŲ, TALENTINGŲ AR LABAI GERAI BESIMOKANČIŲ

# MOKINIŲ UGDYMUI

1. Gabių, talentingų ar labai gerai besimokančių mokinių ugdymas apima šių mokinių ugdymo turtinimą, individualizavimą ir diferencijavimą.
2. Ugdymas turtinamas:
   1. skiriant papildomas valandas gabių, talentingų ar labai gerai besimokančių mokinių ugdymui;
   2. inicijuojant įvairius renginius (konkursus, festivalius, varžybas) gimnazijoje ir tikslinės paskirties projektus;
   3. sudarant sąlygas mokiniams lankyti aukštųjų mokyklų įsteigtas neakivaizdines mokyklas, kuriose tobulinami pasirinktos srities gabumai ar talentai.
3. Ugdymas individualizuojamas bei diferencijuojamas:
   1. mokiniui individualiai:
      1. skiriant dalykų individualias konsultacijas pagal sudarytą konsultacijų tvarkaraštį mokymosi poreikiams tenkinti;
      2. teikiant individualias konsultacijas atliekantiems tiriamuosius, projektinius ir brandos darbus, ruošiantis olimpiadoms ir konkursams;
      3. pritaikant įvairias mokymosi strategijas, darbo formas ir metodus pamokoje bei skiriant diferencijuotas pamokos ar namų darbų užduotis.
   2. mokinių grupei:
      1. aukštesniems ugdymo tikslams pasiekti pagrindinio ugdymo programoje I–II klasėje sudaroma galimybė rinktis atitinkamų dalykų konsultacijas, modulius;
      2. aukštesniems ugdymo tikslams pasiekti vidurinio ugdymo programoje III–IV klasėje sudaroma galimybė rinktis dalykų aukštesniuosius kursus;
      3. vidurinio ugdymo programoje atsižvelgiant į individualius mokinių poreikius ir polinkius bei interesus siūloma rinktis dalykų modulius arba mokytis pagal pasirenkamųjų dalykų programas;
      4. sudaromos galimybės rinktis jų pomėgius atitinkančias neformaliojo ugdymo programas;
      5. sudaromos sąlygos dalyvauti akademinius gebėjimus ir kūrybiškumą ugdančiose veiklose (konkursuose, projektuose, festivaliuose).
4. Mokytojai, dirbantys su gabiais, talentingais ar labai gerai besimokančiais mokiniais, ir pagalbos mokiniui specialistai:

19.1. planuoja ir pritaiko dalyko ugdymo turinį bei nurodo siektinus ugdymo tikslus ir uždavinius ilgalaikiuose teminiuose planuose;

19.2. numato atitinkamus darbo metodus, skatinančius mokinio gebėjimų nuolatinį gilinimą ir plėtojimą;

19.3. padeda gabiems ir talentingiems mokiniams atsiskleisti ir siekti gerų rezultatų;

19.4. individualizuoja ir diferencijuoja ugdymo procesą pamokų metu skirdami atskiras užduotis, kurių atlikimas reikalautų aukštesniųjų mąstymo gebėjimų;

19.5. kūrybiškai taiko įvairius mokymo(si) būdus (tyrimai, projektai, darbas su papildomais šaltiniais ir pan.);

* 1. užtikrina mokinių dalyvavimą olimpiadose, konkursuose, projektuose, konferencijose, parodose, varžybose ir kituose renginiuose bei teikia jiems pagalbą;
  2. rengia ir organizuoja edukacines programas, skirtas praktinių gebėjimų tobulinimui, susitikimus su mokslo, politikos, meno, verslo ir kitų specialybių atstovais (edukacinės išvykos praktinių-tiriamųjų darbų atlikimui ir pan.);
  3. informuoja mokinius apie galimybes dalyvauti įvairiose neformaliojo švietimo mokyklose bei kitose įstaigose, kuriose tobulinami pasirinktos srities gabumai;
  4. tobulina darbo su gabiais ir talentingais mokiniais ugdymo kompetencijas (seminarai, kursai, konferencijos, savišvieta, dalinimasis gerąja patirtimi ir kt.).

1. Ugdymo aplinka pritaikoma gabių, talentingų ar labai gerai besimokančių mokinių mokymo(si) poreikiams:
   1. mokiniams sudarytos galimybės aktyviam ugdymuisi individualiai ir įvairaus dydžio grupėmis praktinei-tiriamajai, teorinei ir kitai veiklai (du informacinių technologijų kabinetai, kompiuterizuota skaitykla, gamtos mokslų laboratorija ir kt.);
   2. mokytojams sudaromos galimybės dirbti naudojant informacines technologijas. Visi kabinetai aprūpinti kompiuteriais ir projektoriais, įrengta kompiuterizuota skaitykla, išmanioji klasė ir kt.;
   3. naudojamos įvairios mokymo ir mokymosi priemonės, padedančios mokytojams ir mokiniams siekti optimalių ugdymo(si) rezultatų. Pagal galimybes skiriama lėšų įsigyti mokomajai, metodinei medžiagai ir priemonėms.
2. Klasių vadovai ir dalykų mokytojai teikia informaciją tėvams apie gabių, talentingų ar labai gerai besimokančių mokinių mokymąsi, pasiekimus ir daromą pažangą. Klasių vadovai skatina mokinių tėvus įsitraukti ir dalyvauti veikloje, ugdant mokinių gabumus ir siekiant aukštesnių rezultatų.
3. Ženklūs gabių, talentingų ar labai gerai besimokančių mokinių pasiekimai skelbiami Gimnazijos interneto svetainėje. Mokiniai, aktyviai dalyvaujantys Gimnazijos veikloje, yra pagerbiami Vasario 16-osios minėjimo šventėje. Esant galimybei, organizuojama edukacinė išvyka Gimnazijos gabiems, talentingiems ar labai gerai besimokantiems mokiniams.

# V SKYRIUS

# BAIGIAMOSIOS NUOSTATOS

1. Gabių, talentingų ar labai gerai besimokančių mokinių ugdymo organizavimo priemonės planuojamos ir įtraukiamos į Gimnazijos metų veiklos planą.
2. Mokytojai, klasių auklėtojai ir pagalbos mokiniui specialistai yra atsakingi už gabių, talentingų ar labai gerai besimokančių mokinių atpažinimą bei ugdymą.
3. Gimnazijos administracija vykdo gabių, talentingų ar labai gerai besimokančių mokinių ugdymo(si) stebėseną, pagal poreikį inicijuoja su šia veikla susijusias apklausas ir tyrimus.
4. Aprašas gali būti koreguojamas. Aprašo pakeitimai ir papildymai tvirtinami direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_